Mary Malahlela

Botshelo jwa a le mmotlana le thuto 
Mary Susan Makobatjati Malahlela o tsholetswe kwa Pietersburg.Gail Nattrass, "Mary Susan Malahlela-Xakana" South African History Online. Rraagwe e ne e le Thadius Chweu Malahlela, MoKereste. Rraagwe o ne a kgweeditse go tswa kwa lolwapeng lwa gagwe go bo a ganne go bolaya bana ba gagwe ba mawelana, ka mawelana a ne a bonwa e le phutso.Women Marching Into the 21st Century: Wathint' Abafazi, Wathint' Imbokodo. HSRC Press. 2000. pp. 202–. ISBN 978-0-7969-1966-3. Fa a santse a le mosetsana e ne e le moithuti kwa Methodist primary School kwa Juliwe, gaufi le Johannesburg. O tsene sekolo se segolwane sa ithutelo ditiro sa University of Fort Hare a dira dithuto tsa pele ga a aloga, ka 1941 a amogela thuso ya madi a sekolo go tswa kwa lekgotleng la Native Trust Fund, go ithuta kalafi kwa University of Witwatersrand. Fa a aloga ka 1947, e ne e le motho montsho wa ntlha wa mme go aloga kwa Wits.Cabrita, Joel. Written Out: The Silencing of Reginal Gelana Twala. Ka 2015, University of Witwatersrand e ne ya dira sefikantswe mo lobaleng lwa sone e le segopotso sa da Dr. Malahlela gape e le tsela ya go baakanya nyenyafatso ya mo ditsong ya baithuti ba ba mmala o montsho."Wits Med School honours first black woman graduate from 1947". News24. Retrieved 26 November 2025

 Tsa Pereko 
Ka ngwaga wa 1947, Malahlela o ne a aloga kwa sekolong sa kalafi a ikwadisa go nna ngaka, e le mosadi wa ntlha wa mmala o montsho kwa Aforika Borwa go dira jalo. Anne Digby, "Black Doctors and Discrimination under South Africa’s Apartheid Regime", Medical History 57(2)(April 2013): 269-290. doi: 10.1017/mdh.2012.106.O ne a bula sepatela se se ikemetseng kwa Kliptown, le sa bobedi kwa Mofolo kwa Borwa. Morago ga molao wa mafelo a ditlhopha, o ne a bereka kwa kokelwaneng kwa Dobsonville.Mpho Raborife, "Wits Med School Honours First Black Woman Graduate from 1947" News24, 12 June 2015"Dr Mary Susan Makobatjatji Malahlela (Posthumous)" Archived 27 January 2016 at the Wayback Machine, Order of the Baobab, Office of the Presidency, Government of South Africa.

Malahlele e ne e le mongwe wa maloko a ntlha a lekgotla la makgarejwana a BaKeresete (YWCA), a le matlhagatlhaga mo matsholong a a kgatlhanong le puso ya tlhaolele. E ne e le leloko la letsholo la kagiso la bomme, e le leloko la khansele ya sekolo se segolwane sa Fort Hare Univesrity, gape e le modulasetilo wa Roodepoort School Board.

 Botshelo jwa gagwe 
Mary Malahlela o ne a nyetswe a na le bana ba basetsana ba le babedi. O tlhokafetse ka 1981, a le dingwaga di le masome a marataro le botlhano, morago ga go lwala pelo, fa a ithaopile kwa Nthato Motlana kwa kokelwaneng ya Witkoppen, kwa Sandton, Johannesburg."Mary Susan Malahlela-Xakana", in Women Marching Into the 21st Century: Wathint' Abafazi, Wathint' Imbokodo (HSRC Press, 2000): 2022–03. ISBN 9780796919663.

Sekolo se sebotlana kwa Dobsonville se reeletswe ka Malahlela-Xakana.Dr. Mary Malahlela Primary School, Dobsonville, Soweto, Gauteng, South Africa. Ka 2015, Malahlela-Xakana o ne a neelwa tlotla a ntse a tlhokafetse, ya Order of the Baobab ka tiro ya gagwe mo kalafing."Pics: Zuma Bestows National Orders" IOL: Independent Online, 8 December 2015.

 Metswedi